पुनीत राजकुमार की फ़िल्में
पुनीत राजकुमार भारतीय अभिनेता थे जो कन्नड़ फिल्मों में अपने काम के लिए जाने जाते थे। वी॰ सोमशेकर की फ़िल्म प्रेमदा कनिके (1976) में वो पहली बार दिखाई दिये, इस समय उनकी आयु मात्र छह महीने थी। उसके बाद एक साल की उम्र में सनादी अप्पन्ना (1977) नामक फ़िल्म में काम किया। उनकी ज़्यादातर शुरुआती फ़िल्मों में उनके पिता राजकुमार ने उनके रील पिता की भूमिका निभाई थी। इसके बाद उन्होंने थायगे थक्का मगा, वसंत गीता और भाग्यवंता जैसी फ़िल्मों में भी काम किया। इन फ़िल्मों में उन्होंने अपनी गायन प्रतिभा का प्रदर्शन किया। एन लक्ष्मीनारायण की फ़िल्म बेट्टाडा हूवु के लिए उन्हें सर्वश्रेष्ठ बाल कलाकार का राष्ट्रीय फ़िल्म पुरस्कार दिया गया। उन्होंने अपने बचपन के अभिनय की आखिरी फ़िल्म परशुराम थी। पुनीत की मुख्य अभिनय भूमिका में रक्षिता के साथ अप्पू (2002) में आये। इस फ़िल्म का निर्देशन पुरी जगन्नाध ने किया था और ये बेहद सफल रुमानी नाटक फ़िल्म थी। इसके बाद सन् 2003 में राम्या के साथ अभि और सन् 2004 में वीरा कन्नडिगा और मौर्या में काम किया। ये सभी फ़िल्में व्यावसायिक रूप से सफल रहीं और उन्हें कन्नड़ सिनेमा के अग्रणी अभिनेताओं में से एक के रूप में स्थापित किया। वो अपने बहुमुखी स्टंट, खासकर अपने बैकफ्लिप के लिए जाने जाते थे। कुछ लोगों ने उनके अलौकिक लचीलेपन का श्रेय उनकी इडिगा पृष्ठभूमि को दिया, जो चुस्त ताड़ी निकालने वाले थे। पुनीत का पहला पुरस्कार विजेता प्रदर्शन फिल्म अरासु के माध्यम से आया जिसके लिए उन्हें फिल्मफेयर पुरस्कार मिला और उनकी अगली रिलीज मिलाना ने उन्हें कर्नाटक राज्य फिल्म पुरस्कार दिलाया। उनकी अन्य प्रमुख सफलताओं में जैकी, हुडुगारू, राणा विक्रमा, राजाकुमारा और नतासार्वभौमा शामिल हैं।